Garan Croft

Paffiwr o Gymru yw Garan Croft (ganwyd 30 Tachwedd 2001) a enillodd fedal arian ym Mhencampwriaethau Ewrop 2022. Mae ei efaill, Ioan, hefyd yn focsiwr. Daw'r efeilliaid o Grymych.

Mae Garan yn ymladd ym mhwysau canol, tra bod ei frawd yn ymladd yn yr adran pwysau welter. Dechreuodd y brodyr baffio gyda'i gilydd yn Aberteifi ABC. Cafodd y brodyr Cymraeg eu hiaith sylw mewn rhaglen ddogfen deledu ar S4C cyn Gemau’r Gymanwlad 2022, lle dewiswyd y ddau ohonynt i gynrychioli Cymru. Er eu bod yn bartneriaid ymarfer, maent yn ymladd ar wahanol bwysau yn rhannol oherwydd bod eu mam yn mynnu nad ydynt yn ymladd yn erbyn ei gilydd mewn gornest gystadleuol.Ar yr un penwythnos ag y dyfarnwyd medal efydd i Garan yng Ngemau'r Gymanwlad 2022, enillodd ei frawd Ioan fedal aur.

Trodd Garan yn broffesiynol yn 2024. Ar 19 Ebrill 2025 yn yr LC2, Abertawe, cymerodd e a'i frawd ran yn eu gornest broffesiynol cyntaf yng Nghymru. Ni aeth gornest Garan yn ei flaen oherwydd salwch ei wrthwynebydd ar y diwrnod.

 Cyfeiriadau 

Categori:Genedigaethau 2001
Categori:Paffwyr o Gymru
Categori:Pobl o Sir Benfro